ایسرایلین باش ناظری بئنیامین نئتانیاهو تل-اویوده حکومتین ایجلاسینی چاغیراراق اؤتن هفته باکییا و آستانایا ائتدیی تاریخی سفرله باغلی معلومات وئریب.
ویرتوالآذ. اورگ خبر وئریر کی، باش ناظر حکومت عضولری قارشیسینداکی چیخیشیندا دئییب:
«قئید ائتمک ایستردیم کی، اؤتن هفته من ایکی موسلمان اؤلکهسینه سفر ائتدیم. من بو حاقدا دانیشیرام، بیلهرک کی، بورادا دانیشدیقلاریم مطبوعاتدا درج اولونمایاجاق، چونکی بو تاریخی سفری ایسرایل مطبوعاتیندا گوجله یادا سالیبلار. لاکین سفر بوتون معنالاردا تاریخی اهمیت کسب ائدیردی. ایسرایله حئیران اولان ایکی مهم موسلمان اؤلکهسی، محض حئیران اولان، بیزیمله علاقهلری مؤحکهملهندیرمک ایستییر.
بو اؤلکهلردن بیری آذربایجاندیر. بیز اورادان آز قالا لازیم اولان نئفتین یاریسینی ایدخال ائدیریک، اونلارین آوروپایا اوزانان قاز کمرینه قوشولماق اوچون دانیشیقلار آپاریریق، بیر سیرا ساحهلرده قارشیلیقلی موناسیبتلره مالیکیک. مثلاً، تهلوکهسیزلیک ساحهسینده. بیزه موستسنا اولاراق مهریبان، ایستی قبول تشکیل ائتدیلر. ایلک دفعه باش ناظر قیسمینده من بو اؤلکهیه ۱۹ ایل اول گئتمیشدیم. بو، ایسرایل باش ناظرینین آذربایجانا ایکینجی سفری ایدی، مرکزی آسییانین نهنگ اؤلکهسی اولان قازاخیستانا ایسه ایلک.
مهم اولانی اودور کی، بو دؤولتلرین هر ایکیسی موسلمان اهالییه مالیکدیر و اورادا موختلیف دینلرین نمایندهلری، ایلک نؤوبهده موسلمانلار و یهودیلر دینج یاشاییر. بو دؤولتلر ایسرایلله موناسیبتلرین اینکیشافیندا ماراقلیدیر. بو، بیزیم دونیامیزدا باش وئرهن ایندیکی حادثهلر فونوندا چوخ مهمدور".
azb_Arab azb_Arab azb_Arab azb_Arab azb_Arab